Izvor: Jaime L. Mikle/Getty Images for USTA Rafael Nadal

Nema boljeg od Novaka Đokovića! Srpski teniser je osvojio rekordnu sedmu titulu na Australijan Openu demonstriravši silu protiv najvećeg rivala Rafaela Nadala.

Izvor: Cameron Spencer, Getty Images

Posle samo nešto više od dva sata igre prvi teniser sveta je slavio sa 6:3, 6:2, 6:3.

Đoković je ovom titulom ostavio iza sebe Rodžera Federera i Roja Emersona, pa kao semostruki šampion može reći da je najuspešniji teniser koji je u istoriji zaigrao na prvom Gren slemu.

Srbin je ujedno došao do 15. najveće titule u karijeri, čime je pretekao Pita Samprasa i osamio se na trećem mestu večite rang liste iza Nadala (17) i Federera (20).

Novak je ovim trijumfom vezao titule na Vimbldonu, US Openu i Australijan Openu.

When the court means so much



The world No.1 surpasses Roy Emerson and Roger Federer for the all-time record for most#AusOpenmen's singles titles.#AusOpen#AusOpenFinalpic.twitter.com/yenyL4PPII — #AusOpen (@AustralianOpen)January 27, 2019

A na impresivan način je Đoković došao do titule u Melbrunu ove sezone. Makismalnim rezultatom savladao je Španca, koji u prethodnih šest mečeva nije izgubuo ni set. Koliko je ubedljiv bio Novak govori i podatak da je Nadal na njegov servis osvojio samo 13 poena.

Đoković je meč završio sa 34 vinera i samo 9 neiznuđenih grešaka, dok je Nadal imao 21 direktni poen i 28 promašaja.

U međusobnim duelima Đoković sada vodi sa 28:25, a u finalima Gren slemova izjednačio je na 4:4.

Novak je do rekordne sedme titule došao na isti dan kada je i pre 11 godina osvojio prvu u Melburnu.

Tok meča pratite OVDE.

Odlično je meč počeo Novak. Sigurno je servirao, pa je početnu prednost bez velikih problema koristio kako bi osvajao poene. Sa nulom je dobio prvi gem.

Sa agresivnom igrom nastavio je Đoković i u drugom gemu. Vidno nervozniji bio je Nadal, koji se mučio sa prvim servisom, ali i sa dubokim loptama koje mu je slao srpski teniserm. Maksimalno fokusrian bio je Novak, pa je odmah na startu napravio brejk.

Stegnut je bio Rafa, pa je za tri gema napravio čak pet grešaka. Nije mu dozvoljavao ni Đoković da se razigrava, pa je prvi na svetu potvrdio brejk ponovo ne dozvolivši rivalu da dođe do poena na njegov servis.

Imao je Srbin jednu priliku da dođe do novog brejka već u narednom gemu. Ipak, uspeo je Rafa sigurnom igrom sa osnovne linije da se izvuče iz neprijatne situacije i osvoji prvi gem - 3:1.

Nastavio je Novak da dominira na servisu - upisao je čak četvrti as u trećem servis gemu. Fantastično je funkcionisao bekhend Srbina, koji ponovo nije dozvolio Nadalu da osvoji poen na njegov servis.

Serving accuracy@DjokerNolehas not dropped a point on serve to lead Rafael Nadal 4-1 in the opening set.#AusOpenpic.twitter.com/f5Mt39JXe2 — #AusOpen (@AustralianOpen)January 27, 2019

Kada je popravio procenat prvog servisa Nadal je bio ravnopraviji rival raspoloženom Đokoviću. Proradio je i forhend Španca, koji je došao do drugog gema.

Ipak, nikakve šanse Rafa nije imao na servise Novaka. Odlično je kombinovao udarce Srbin, pa je brzo dolazio do poena. Na ruku mu je išla i nešto lošija igra rivala, koji je tokom jednog poena potpuno promašio lopticu - 5:2.

Agresivnije je igrao Nadal kako se igra razvijala, delovao je odlučnije na terenu, pa je osvojio i treći gem.

Ipak, Đoković je bio nedodirljiv na svoj servis. Prvi poen izgubio je tek svojom greškom, da bi potom ubedljivo došao do prvog seta.

Izazivao je Novak bekhendom rivala i u prvom gemu drugog seta. Ipak, bolje se kretao Nadal u ključnim momentima, pa je izbegao brejk lopte.

No, Španac i dalje nije mogao do poena na servise Novaka. Na svakoj lopti bio je Đoković, odlično je čitao rivala, jednostavno je delovao ubedljivije.

Iako je Nadal pokušavao da podigne nivo igre, duboke lopte uglavnom su završavale iza linije, a Đoković je bio hitriji na mreži. U petom gemu Srbin je došao do brejka za vođstvo od 3:2.

.@DjokerNolebreaks Nadal for 3-2 in the second!



Total Djokovic unforced errors: 4

Total Nadal unforced errors: 18#AusOpenpic.twitter.com/ilVFYHwDxw — #AusOpen (@AustralianOpen)January 27, 2019

Prvi put se velika borba vodila i na servis srpskog tenisera. Nadal je prvi put osvojio tri poena u gemu u kome je Đoković ubacivao lopticu u igru. Novak je, ipak, bio taj koji je nametao ritam pa je potvrdio brejk.

Naljutio je španski teniser Srbina. Izvanredno se kretao Novak u narednom gemu, slao je ravne, precizne udarce, koji su Nadala primoravali na greške. Treći put u ovom meču Đoković je napravio brejk.

Rutinski je potom najbolji teniser sveta došao i do seta, odserviravši as na prvu set loptu.

One set away from a seventh#AusOpentitle...@DjokerNoleserves three aces in a row to close out the second set against Rafael Nadal, taking it 6-2.#AusOpenFinalpic.twitter.com/yYwMyj1QAQ — #AusOpen (@AustralianOpen)January 27, 2019

Igrao je Novak na fantastičnom nivou od početka trećeg nivoa. Napao je Nadala, koji mogao da da dođe do svoje igre. Činilo se da je Srbin uvek korak ispred. Uz to, udarci Đokovića su bili precizni, duboki, čisti, pa je već u trećem gemu došao do brejka - 2:1.

Is this the end?@DjokerNolebreaks the Rafael Nadal serve again to lead 2-1 in the third set.#AusOpen#AusOpenFinalpic.twitter.com/dX52doYIZ2 — #AusOpen (@AustralianOpen)January 27, 2019

U šestom gemu Novak se prvi put na meču suočio sa brejk loptom, ali je izvršio pririsak na rivala, pa je Nadal greškama potom ispustio priliku.

Do kraja je Đoković bio siguran, pa je došao do rekordne titule.